**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՅՈՒՋԵՏԱՅԻՆ ՀԱՄԱԿԱՐԳԻ ՄԱՍԻՆ** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ****

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը**

Ներկայումս գործող «Հայաստանի Հանրապետության բյուջետային համակարգի մասին» ՀՀ օրենքի 18-րդ հոդվածի 4-րդ կետում նշված «Բնապահպանական ծրագրեր» հասկացությունը կրում է շատ ընդհանուր բնույթ և չունի հստակ սահմանում, համաձայն որի կարելի է ծրագրերը որակել, որպես բնապահպանական։ Վերոնշյալ օրենսդրական բացը հանդիսանում է բավականին լուրջ խոչընդոտ՝ պետական բյուջեի կողմից ֆինանսավորվող շրջակա միջավայրի պահպանության և կառավարման ոլորտում իրականացվող ծրագրերի բացահայտման, դասակարգման և ֆինասավորման համար։ Միաժամանակ հնարավոր չէ հաշվարկել պետական բյուջեով ֆինանսավորվող այլ ոլորտային ծրագրերում ներառված բնապահպանական ուղղվածություն ունեցող ենթածրագրերը, ինչը էականորեն կարող է փոփոխել իրականացվող հաշվարկները և վերլուծությունների արդյունքները։ Բնապահպանական ծրագրերի բացահայտման հստակ գործիքակազմի բացակայության հետևանքով չի ապահովվում «Հայաստանի Հանրապետության բյուջետային համակարգի մասին» ՀՀ օրենքի 18-րդ հոդվածի 4-րդ կետի կատարումը/տես աղյուսակ 1./

|  |  |  |  |
| --- | --- | --- | --- |
|  | **2017** | **2018** | **2019** |
| ՀՀ պետական բյուջեով Շրջակա միջավայրի պաշտպանությանը նպատակաուղղվող հատկացումներ (մլրդ.դրամ) | 5.4 | 11.6 | 11.9 |
| Բնապահպանական հարկերի և բնօգտագործման վճարների գծով պետական բյուջե փաստացի մուտքագրված մուտքեր (մլրդ.դրամ) (աղբյուր՝ ՀՀ պետբյուջեի կատարման տարեկան հաշվետվություն) | 42.2 | 54.2 | 58.3 |
| Վճարների հասցեական օգտագործման ցուցանիշը (տոկոս) | 24 | 22 | 20 |

**2. Առաջարկվող կարգավորման բնույթը**

Ներկայացված նախագծով առաջարկվում է լրացնել Հայաստանի Հանրապետության բյուջետային համակարգի մասին» ՀՀ օրենքի 1.2-րդ հոդվածը լրացնել նոր ենթակետով՝ սահմանելով «Բնապահպանական ծրագիր» հասկացությունը։ Հասկացության սահմանման համար հիմք են հադիսացել Տնտեսական զարգացման և համագործակցության կազմակերպության (OECD) և ՄԱԿ-ի Բնապահպանական ծախսերի հաշվարկման համակարգի (SEEA) կողմից մշակված բնապահպանական ծրագրերի դասակարգիչները։

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է Շրջակա միջավայրի նախարարության կողմից:

**4. Ակնկալվող արդյունքը**

Օրենքի ընդունումից հետո ակնկալվում է «Հայաստանի Հանրապետության բյուջետային համակարգի մասին» ՀՀ օրենքի 18-րդ հոդվածի 4-րդ կետի կատարման լիարժեք ապահովում, այդ թվում նաև բնապահպանական ծրագրերի գծով յուրաքանչյուր տարվա պետական բյուջեով նախատեսվող ծախսերի կանոնակարգում, հստակեցում և արդյունավետության բարձրացում, ինչն իր հերթին կբերի իրականացվող ծախսերի նպատակային օգտագործման ապահովմանը, հանրապետության շրջակա միջավայրի վիճակի բարելավմանը, ոլորտի հիմնախնդիրների թիրախավորման և դրանց արդյունավետ լուծմանը:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՅՈՒՋԵՏԱՅԻՆ ՀԱՄԱԿԱՐԳԻ ՄԱՍԻՆ** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ****

**ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ, ԴՐԱՆՑՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

|  |  |
| --- | --- |
| *1.* | *Այլ իրավական ակտերի ընդունման և այլ իրավական ակտերում փոփոխությունների և/կամ լրացումների անհրաժեշտությունը* |
| *2.* | *Միջազգային պայմանագրերով ստանձնած պարտավորությունների հետ համապատասխանությունը* |
|  | Օրենքի նախագծնդունմամբ Միջազգային պայմանագրերով ստանձնած պարտավորությունների փոփոխության անհրաժեշտություն չի առաջանում: |
| *3.* | *Այլ տեղեկություններ (եթե այդպիսիք առկա են)* |
|  | - |

**Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՅՈՒՋԵՏԱՅԻՆ ՀԱՄԱԿԱՐԳԻ ՄԱՍԻՆ** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ****

**օրենքի նախագծի նախագծմանը և քննարկմանը հանրության մասնակցության մասին**

|  |  |  |
| --- | --- | --- |
| Տեղեկանք հանրության մասնակցության մասին | | |
| 1 | Հանրությանը նախագծի վերաբերյալ իրազեկումը | Նախագիծը տեղադրվել է իրավական ակտերի նախագծերի հրապարակման միասնական www.e-draft.am կայքում |
| 2 | Հանրության մասնակցությունը նախագծմանը և/կամ քննարկումներին |  |
| 3 | Հանրության մասնակցության արդյունքները | - |